{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću o nacrtu Uputa za Prijavitelje Poziva: \"Očuvanje i obnova ekološke mreže Natura 2000 u RH\""]
[]
["Redni broj","Korisnik","Isječak","Komentar","Status odgovora\n","Odgovor"]
[1,"UDRUGA ZA ZAŠTITU PRIRODE I OKOLIŠA ZELENI OSIJEK"," UPUTE ZA PRIJAVITELJE","U članku pod zakonodavnim okvirom se ne spominje Uredba o obnovi prirode odnosno Nature restoration law, kao temeljni akt EU koji se odnosi na prioritetne zahvate ovog poziva odnosno aktivnosti obnove prirode. U pozivu treba stajati sljedeće „Svi projekti i aktivnosti obnove trebaju biti u skladu s Uredbom o obnovi prirode."]
[2,"UDRUGA ZA PRIRODU,  OKOLIŠ I ODRŽIVI RAZVOJ SUNCE","1.Opće informacije,\n1.1      10.1. Opće informacije ","Predlažemo da se organizacije civilnog društva (OCD), čije su djelatnosti i područje djelovanja definirani Statutom i izravno povezani s tematikom ovog poziva, uključe kao prihvatljivi partneri. OBRAZLOŽENJE:\nOrganizacije civilnog društva već dugi niz godina provode projekte u području zaštite prirode, pri čemu su javne ustanove za upravljanje zaštićenim područjima često partneri ili korisnici njihovih aktivnosti. Iskustva i projekti OCD-a usko su povezani s unapređenjem upravljanja zaštićenim područjima i ekološkom mrežom te obuhvaćaju jačanje sudjelovanja javnosti i dionika, izradu operativnih i strateških dokumenata, jačanje nadzora i kapaciteta, razvoj suradnje, prijenos primjera dobre prakse te provedbu aktivnih mjera obnove prirode, kao i niz drugih relevantnih aktivnosti.\nTijekom posljednjih dvadeset godina, ovim je projektima ostvaren značajan doprinos razvoju sustava zaštite prirode u Republici Hrvatskoj, uz znatna financijska ulaganja u sustav. Unatoč tome, organizacijama civilnog društva i dalje nedostaju dostupni nacionalni natječaji nadležnih tijela putem kojih bi mogle sustavno financirati navedene aktivnosti, zbog čega se u velikoj mjeri oslanjaju na međunarodne izvore financiranja.\nDodatno, dio OCD-a angažiran je kao podugovaratelj javnim ustanovama za različite poslove, što potvrđuje kvalitetu njihova rada. Međutim, takav model financiranja OCD-e gura na tržište i dovodi u situaciju da se natječu s komercijalnim subjektima, čime se postupno gubi ključna dodana vrijednost civilnog društva – neovisna perspektiva, snažna povezanost s lokalnom zajednicom, nepristranost te zagovaranje sustavnih promjena. Ovakav pristup istodobno je nedostupan većini manjih OCD-a, čime se ograničava njihov razvoj i potencijalni doprinos zaštiti prirode.\nIako su u okviru PKK-a za 2026. godinu planirana dva natječaja u kojima su OCD prihvatljivi korisnici („Provedba primijenjenih istraživanja u svrhu povećanja znanja o očuvanju prirode“ te „Podizanje znanja, razumijevanja i podrške javnosti o zaštiti prirode i bioraznolikosti“), prihvatljive aktivnosti u tim pozivima izrazito su ograničene i usmjerene prvenstveno na istraživačke i komunikacijske aktivnosti (npr. izrada promotivnih i edukativnih materijala, provedba edukacija i informiranja, oglasne kampanje, konferencije, provedba istraživanja, osiguranje dostupnosti podataka i rezultata, jačanje kapaciteta za istraživanja, upravljanje projektom te informiranje i vidljivost).\nPostoji, međutim, čitav niz drugih aktivnosti u kojima organizacije civilnog društva mogu dati snažan i neposredan doprinos ostvarivanju ciljeva i pokazatelja ovog natječaja, zbog čega smatramo opravdanim njihovo uključivanje kao prihvatljivih partnera."]